Balázs Orbán

ORBÁN Balázs (balaĵ orban) barono: estis hungara historiisto, etnografo, verkisto, politikisto, membro korespondanta de Hungara Scienca Akademio (1887) naskita la 3-an de februaro 1830 en Lengyelfalva, Hungario kaj mortinta la 19-an de aprilo 1890 en Budapeŝto.

 Kariero 
Orbán lernis en la reformita kolegio de Székelyudvarhely, sed ne finis ĝin, ĉar vojaĝis kun siaj gepatroj en Konstantinopolon por ricevi la patran heredaĵon. Tiujn jarojn li uzis por ekkoni la landojn de la Mezoriento kaj Greklandon. Post la hungara revolucio de 1848 li elmigris en Londonon, insulon Jersey - kie li renkontiĝis kun Victor Hugo - kaj ekde 1855 en Konstantinopolon. En 1868 li loksidiĝis en Budapeŝto kaj ĝis sia morto li estis deputito en la parlamento kun sendependa programo. De la 60-aj jaroj li trairadis la Sikullandon. En sia ĉefverko li priskribas pli ol 500 urbojn kaj vilaĝojn, 80 fortikaĵruinojn ktp. Li faris ankaŭ fotojn, kiuj estis eldonitaj en 1993. Li estas entombita en Băile Seiche. Oni nomas lin "la plej granda sikulo".

 Verkoj 
 A Székelyföld leírása 1-6. (hungare) (La priskribo de la Sikullando). Pest, 1868-1873.
 A Székelyföld (hungare). (válogatás, selektaĵo), Europa Könyvkiadó Budapest, 1982.
 Utazás Keleten 1-6., 1961.
 Torda város és környéke, 1889.

 Fonto 
 Magyar Életrajzi Lexikon

 Vidu ankaŭ 
 Gravaj personecoj ligitaj al Sikullando

Kategorio:Hungaraj akademianoj
Kategorio:Hungaraj historiistoj
Kategorio:Hungaraj etnografoj
Kategorio:Hungaraj politikistoj
Kategorio:Hungaraj fotistoj
Kategorio:Hungaraj vojaĝistoj
Kategorio:Transilvaniaj hungaroj
Kategorio:Hungaraj baronoj